《建昌憩李尚书山房》
宋代·区仕衡

旧里鸣珂一下车，蓬山西观更谁如。
木天清梦何人到，花雨空林有客居。
楼迥更堪看蠡泽，云深犹自护匡庐。
高斋贡馆新增色，读尽尚书万卷余。

作者简介：（1217—1277）广州南海人，字邦铨。入太学为上舍生。慷慨有智略，以天下为己任。尝上书论贾似道误国，又陈恢复之策，皆不为用。归而讲学九峰书院，人称九峰先生。诗文典雅。有《九峰集》、《理学简言》。